Ma käisin eile ühes pulmas.  Kunagi panen selle sõnadesse. Kui oskan  Hetkel mu eesti keele oskus seda ei võimalda.  Minu künism sai igatahes parajalt raputada.  Tuleb välja, et SEE on siiski olemas.  Igatahes ma tahaks teada, mis neist edasi saab.  Ja nendest lastest.    Juba kirikuproovi ajal oleks ma äärepealt töinama pistnud.  Seepärast läksin paaripaneku ajaks igaks juhuks kabelist välja ja lasin sipelgatel oma jalgu hammustada. Et liiga ilus ei oleks.    Õhtul unistasin juba kohvist ja rämpstoidust ja siis suri auto  vahetult enne linna piiri ära.  Tuli Ditty, kallas kanistrist bentsu ja kostitas mind sarkastilise ja õela loenguga põhiliselt juuksevärvi teemal. Welcome to reality :)  Päeva kokkuvõtteks sain 555 km. Iseenesest ilus number ju.